#  ***ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆ***

*** ԼՈՌՈՒ ՄԱՐԶ***

 ***ՍՏԵՓԱՆԱՎԱՆԻ ՀԱՄԱՅՆՔԱՊԵՏԱՐԱՆ***

ք.Ստեփանավան 27/09/2024

**ԱՐՁԱՆԱԳՐՈՒԹՅՈՒՆ N 14**

**ԱՐՏԱՀԵՐԹ ՆԻՍՏԻ**

2024թ. սեպտեմբերի 27-ին Ստեփանավանի համայնքապետարանի նիստերի դահլիճում կայացավ Ստեփանավան համայնքի ավագանու արտահերթ նիստ: Նիստին ներկա էին ավագանու անդամներ Արմեն Գրիգորյանը, Հրահատ Աբրահամյանը, Արմեն Փ. Գրիգորյանը, Անուշ Բաղդասարյանը, Վարսիկ Ասրյանը, Անուշ Իսպիրյանը, Արծրուն Հակոբյանը, Ատոմ Գագինյանը, Ջոն Կիրակոսյանը, Անդրանիկ Տոնոյանը, Հմայակ Մարտիրոսյանը, Աղունիկ Նալբանդյանը: Նիստին ներկա էին համայնքապետարանի աշխատակիցներ, ՀՈԱԿ-ների տնօրեններ, վարչական բնակավայրերի ղեկավարները:

Նիստը վարում էր համայնքի ղեկավար Արմեն Գրիգորյանը: Նիստը հեռարձակվում էր առցանց: Ներկայացվեց նիստի օրակարգը.

1. Ստեփանավան համայնքի ավագանու արտահերթ նիստի օրակարգը հաստատելու մասին:
2. Լենդրուշ Հակոբջանյանին գրքի տպագրության համար գումար հատկացնելու մասին:
3. ՀՀ ներքին գործերի նախարարության ոստիկանության Լոռու մարզային վարչության Ստեփանավանի բաժին տեսախցիկներ հանձնելու մասին:
4. Քաղաքացու սեփականություն հանդիսացող հողամասը համայնքային սեփականություն հանդիսացող հողամասի հետ փոխանակելու մասին:
5. Համայնքային սեփականություն հանդիսացող 06-007-0055-0010 կադաստրային ծածկագրով 0.0721 հա մակերեսով Մեսրոպյան փողոց թիվ 45 հասցեում գտնվող հողամասի օտարման մասին:
6. **Համայնքային սեփականություն հանդիսացող 06-007-0109-0088 կադաստրային ծածկագրով 0.01 հա մակերեսով Դեսինի փողոց թիվ 28/11 հասցեում գտնվող հողամասի օտարման մասին:**
7. ՀՀ Լոռու մարզի Ստեփանավան համայնքի հողամասերը վարձակալության և կառուցապատման իրավունքով տրամադրելու նպատակով մրցութային հանձնաժողով ստեղծելու և Ստեփանավան համայնքի ավագանու 14.06.2024թ. թիվ 62-Ա որոշումն ուժը կորցրած ճանաչելու մասին:
8. ՀՀ Լոռու մարզի Ստեփանավան համայնքի Կաթնաղբյուր վարչական բնակավայրի 144 տեղանոց կրթահամալիրի կառուցման մասին:
9. Ստեփանավան համայնքի ավագանու յոթերորդ նստաշրջանի երկրորդ նիստի գումարման օրը սահմանելու մասին:

Լրացուցիչ հարց դրվեց համայնքի ղեկավարին աջակցության համար դիմած քաղաքացու հարցը, ում մոտ լուրջ հիվանդություն է հայտնաբերվել և բուժման համար մեծ գումար է անհրաժեշտ:

***ԼՍԵՑԻՆ՝***

**1. ՍՏԵՓԱՆԱՎԱՆ ՀԱՄԱՅՆՔԻ ԱՎԱԳԱՆՈՒ ԱՐՏԱՀԵՐԹ ՆԻՍՏԻ ՕՐԱԿԱՐԳԸ ՀԱՍՏԱՏԵԼՈՒ ՄԱՍԻՆ (ԶԵԿՈՒՑՈՂ՝ ԱՐՄԵՆ ԳՐԻԳՈՐՅԱՆ)**

Ներկայացվեց նիստի օրակարգը և հարցը դրվեց քվեարկության: Ավագանին հաստատեց նիստի օրակարգը:

Որոշումն ընդունված է / որոշում N-100-Ա/

***ԼՍԵՑԻՆ՝***

**2. ԼԵՆԴՐՈՒՇ ՀԱԿՈԲՋԱՆՅԱՆԻՆ ԳՐՔԻ ՏՊԱԳՐՈՒԹՅԱՆ ՀԱՄԱՐ ԳՈՒՄԱՐ ՀԱՏԿԱՑՆԵԼՈՒ ՄԱՍԻՆ (ԶԵԿՈՒՑՈՂ՝ ՀԱՍՄԻԿ ՄՈՎՍԻՍՅԱՆ)**

Զեկուցողը նշեց, որ համայնքի ղեկավարին է դիմել լրագրող, գրող Լ. Հակոբջանյանը, ով խնդրել է դրամական աջակցություն գրքի տպագրության համար:

Ավագանու անդամները հարց ուղղեցին գրքի բովանդակության վերաբերյալ, որին զեկուցողը սպառիչ պատասխան չտվեց: Ավագանին առաջարկեց հաջորդ նիստին հրավիրել դիմումատուին, ով կմանրամասնի, թե ինչ թեմայով է լինելու գիրքը:

Որոշեցին Լենդրուշ Հակոբջանյանին գրքի տպագրության համար հատկացվելիք գումարի քննարկումը թողնել հաջորդ հերթական նիստին:

***ԼՍԵՑԻՆ՝***

**3. ՀՀ ՆԵՐՔԻՆ ԳՈՐԾԵՐԻ ՆԱԽԱՐԱՐՈՒԹՅԱՆ ՈՍՏԻԿԱՆՈՒԹՅԱՆ ԼՈՌՈՒ ՄԱՐԶԱՅԻՆ ՎԱՐՉՈՒԹՅԱՆ ՍՏԵՓԱՆԱՎԱՆԻ ԲԱԺՆԻՆ ՏԵՍԱԽՑԻԿՆԵՐ ՀԱՆՁՆԵԼՈՒ ՄԱՍԻՆ (ԶԵԿՈՒՑՈՂ՝ ԷԼՄԻՐԱ ՌԵՎԱԶՅԱՆ)**

Զեկուցողը նշեց, որ տեսախցիկները համայնքի ղեկավարից հանձնվում են ոստիկանության պետին, ներկայացվեց ցանկը, որը հանձնվում է:

Հարցը դրվեց քվեարկության: Ավագանու անդամները կողմ քվեարկեցին:

Որոշումն ընդունված է / որոշում N-101-Ա/

***ԼՍԵՑԻՆ՝***

**4.** **ՔԱՂԱՔԱՑՈՒ ՍԵՓԱԿԱՆՈՒԹՅՈՒՆ ՀԱՆԴԻՍԱՑՈՂ ՀՈՂԱՄԱՍԸ ՀԱՄԱՅՆՔԱՅԻՆ ՍԵՓԱԿԱՆՈՒԹՅՈՒՆ ՀԱՆԴԻՍԱՑՈՂ ՀՈՂԱՄԱՍԻ ՀԵՏ ՓՈԽԱՆԱԿԵԼՈՒ ՄԱՍԻՆ** **(ԶԵԿՈՒՑՈՂ՝ ՌԱՖԱՅԵԼ ՍԻՄՈՆՅԱՆ)**

Զեկուցողը հայտնեց, որ քաղաքացին ցանկություն է հայտնել իր 1.31967 հա գյուղատնտեսական նշանակության վարելահող գործառնական նշանակության հողամասը փոխանակել փոխանակել 0.5443 գյուղատնտեսական նպատակային նշանակության հողամասի հետ:

Հարցը դրվեց քվեարկության: Ավագանու անդամները կողմ քվեարկեցին:

Որոշումն ընդունված է / որոշում N-102-Ա/

***ԼՍԵՑԻՆ՝***

**5. ՀԱՄԱՅՆՔԱՅԻՆ ՍԵՓԱԿԱՆՈՒԹՅՈՒՆ ՀԱՆԴԻՍԱՑՈՂ 06-007-0055-0010 ԿԱԴԱՍՏՐԱՅԻՆ ԾԱԾԿԱԳՐՈՎ 0.0721 ՀԱ ՄԱԿԵՐԵՍՈՎ Հ. ՄԵՍՐՈՊՅԱՆ ՓՈՂՈՑ ԹԻՎ 45 ՀԱՍՑԵՈՒՄ ԳՏՆՎՈՂ ՀՈՂԱՄԱՍԻ ՕՏԱՐՄԱՆ ՄԱՍԻՆ (ԶԵԿՈՒՑՈՂ՝ ՌԱՖԱՅԵԼ ՍԻՄՈՆՅԱՆ)**

 Զեկուցողը նշեց, որ անհրաժեշտություն է առաջացել օտարել համայնքային սեփականություն հանդիսացող հողամասը՝ բնակելի տուն կառուցելու նպատակով: Ավագանու անդամները առաջարկեցին ավելացնել հողամասի արժեքը:

Հարցը դրվեց քվեարկության: Բոլորը կողմ քվեարկեցին:

Որոշումը ընդունված է / որոշում N-103-Ա/

***ԼՍԵՑԻՆ՝***

**6. ՀԱՄԱՅՆՔԱՅԻՆ ՍԵՓԱԿԱՆՈՒԹՅՈՒՆ ՀԱՆԴԻՍԱՑՈՂ 06-007-0109-0088 ԿԱԴԱՍՏՐԱՅԻՆ ԾԱԾԿԱԳՐՈՎ 0.01 ՀԱ ՄԱԿԵՐԵՍՈՎ ԴԵՍԻՆԻ ՓՈՂՈՑ ԹԻՎ 28/11 ՀԱՍՑԵՈՒՄ ԳՏՆՎՈՂ ՀՈՂԱՄԱՍԻ ՕՏԱՐՄԱՆ ՄԱՍԻՆ (ԶԵԿՈՒՑՈՂ՝ ՌԱՖԱՅԵԼ ՍԻՄՈՆՅԱՆ)**

 Զեկուցողը հայտնեց, որ համայնքի քաղաքաշինական ծրագրային իրականացման համար անհրաժեշտություն է առաջացել օտարել համայնքային սեփականություն հանդիսացող հողամասը: Հողամասն օտարվում է բջջային կապի կայան կառուցելու նպատակով:

 Ավագանու անդամներն առաջարկեցին նշված գնից բարձր մեկնարկային գին սահմանել՝ քառակուսի մետրը՝ 20000 դրամ:

Առաջարկն ընդունվեց: Հարցը դրվեց քվեարկության: Ավագանու բոլոր անդամները կողմ քվեարկեցին:

Որոշումը ընդունված է / որոշում N-104-Ա/

***ԼՍԵՑԻՆ՝***

1. **ՀՀ ԼՈՌՈՒ ՄԱՐԶԻ ՍՏԵՓԱՆԱՎԱՆ ՀԱՄԱՅՆՔԻ ՀՈՂԱՄԱՍԵՐԸ ՎԱՐՁԱԿԱԼՈՒԹՅԱՆ ԵՎ ԿԱՌՈՒՑԱՊԱՏՄԱՆ ԻՐԱՎՈՒՆՔՈՎ ՏՐԱՄԱԴՐԵԼՈՒ ՆՊԱՏԱԿՈՎ ՄՐՑՈՒԹԱՅԻՆ ՀԱՆՁՆԱԺՈՂՈՎ ՍՏԵՂԾԵԼՈՒ ԵՎ ՍՏԵՓԱՆԱՎԱՆ ՀԱՄԱՅՆՔԻ ԱՎԱԳԱՆՈՒ 14.06.2024Թ. ԹԻՎ 62-Ա ՈՐՈՇՈՒՄՆ ՈՒԺԸ ԿՈՐՑՐԱԾ ՃԱՆԱՉԵԼՈՒ ՄԱՍԻՆ (ԶԵԿՈՒՑՈՂ՝ ՀԱՍՄԻԿ ՄՈՎՍԻՍՅԱՆ)**

Զեկուցողը նշեց, որ հանձնաժողովի փոփոխությունը կատարվում է այն պատճառով որ անդամներից մեկը ֆիզարձակուրդում է, մյուսը՝ դուրս է եկել աշխատանքից: Զեկուցողը ներկայացրեց հանձնաժողովի նախկին և նոր ձևավորված կազմը:

Հարցը դրվեց քվեարկության: Ավագանու անդամները կողմ քվեարկեցին:

Որոշումն ընդունված է / որոշում N-105-Ա/

***ԼՍԵՑԻՆ՝***

1. **ՀՀ ԼՈՌՈՒ ՄԱՐԶԻ ՍՏԵՓԱՆԱՎԱՆ ՀԱՄԱՅՆՔԻ ԿԱԹՆԱՂԲՅՈՒՐ ՎԱՐՉԱԿԱՆ ԲՆԱԿԱՎԱՅՐԻ 144 ՏԵՂԱՆՈՑ ԿՐԹԱՀԱՄԱԼԻՐԻ ԿԱՌՈՒՑՄԱՆ ՄԱՍԻՆ (ԶԵԿՈՒՑՈՂ՝ ԼԵՎՈՆ ՔԱԼԱՆԹԱՐՅԱՆ)**

Զեկուցողը հայտնեց, որ Կաթնաղբյուր բնակավայրում կրթահամալիր կառուցելու համար անհրաժեշտ է ավագանու որոշումը: Ավագանու անդամները հարցեր ուղղեցին շենքի սեյսմակայունության, ջեռուցման վերաբերյալ: Խոսվեց նաև հին դպրոցի շենքի վերաբերյալ: Քննարկվեց հին շենքը չքանդելու հարցը:

Հարցը դրվեց քվեարկության: Ավագանու բոլոր անդամները կողմ քվեարկեցին:

Որոշումն ընդունված է / որոշում N-106-Ա/

***ԼՍԵՑԻՆ՝***

1. **ՆԵՐԿԱՅԱՑՎԵՑ ԼՐԱՑՈՒՑԻՉ ՀԱՐՑԸ: ՍՏԵՓԱՆԱՎԱՆ ՀԱՄԱՅՆՔԻ ԲՆԱԿԻՉ ԱԻԴԱ ԳԱԼՍՏՅԱՆԻՆ ԴՐԱՄԱԿԱՆ ԱՋԱԿՑՈՒԹՅՈՒՆ ՏՐԱՄԱԴՐԵԼՈՒ ՄԱՍԻՆ (ԶԵԿՈՒՑՈՂ՝ ՀԱՍՄԻԿ ՄՈՎՍԻՍՅԱՆ)**

Զեկուցողը ներկայացրեց, որ համայնքի ղեկավարին է դիմել քաղաքացի Աիդա Գալստյանը՝ իր քրոջ որդուն դրամական աջակցություն ցուցաբերելու խնդրանքով: Տղայի մոտ հայտնաբերվել է սուր լեյկոզ, որի բուժման համար անհրաժեշտ է մեծ գումար:

Ավագանու բոլոր անդամները կողմ էին հարցին, համայնքի ղեկավարն առաջարկեց 500000 ՀՀ դրամ տրամադրել բուժման համար:

Հարցը դրվեց քվեարկության: Ավագանու բոլոր անդամները կողմ քվեարկեցին:

Որոշումն ընդունված է / որոշում N-107-Ա/

***ԼՍԵՑԻՆ՝***

1. **ՍՏԵՓԱՆԱՎԱՆ ՀԱՄԱՅՆՔԻ ԱՎԱԳԱՆՈՒ ՅՈԹԵՐՈՐԴ ՆՍՏԱՇՐՋԱՆԻ ԵՐԿՐՈՐԴ ՆԻՍՏԻ ԳՈՒՄԱՐՄԱՆ ՕՐԸ ՍԱՀՄԱՆԵԼՈՒ ՄԱՍԻՆ (ԶԵԿՈՒՑՈՂ՝ ՀԱՍՄԻԿ ՄՈՎՍԻՍՅԱՆ)**

Զեկուցողն առաջարկեց յոթերորդ նստաշրջանի երկրորդ նիստի օրը սահմանել հոկտեմբերի 25-ին ժամը 14:30-ին:

Ավագանին կողմ քվեարկեց:

Որոշումն ընդունված է / որոշում N-108-Ա/

Օրակարգային հարցերը սպառվեցին: Նիստն ավարտեց աշխատանքը: